# data[].attributes.headline
Ant kokių augalų auga vaisiai, daržovės ir uogos?

# data[].attributes.subject
Ant kokių augalų auga vaisiai, daržovės ir uogos?

# data[].attributes.body
Pokalbis. Mokytoja pradeda pokalbį klausdama: ar atsimenate, kur vakar sakėme auga augalai: darže, miške, pievoje, sode? O ant kokio augalo auga obuolys? Ar kada matėte obelį? Kaip manote, ar morka auga ant medžio, krūmo ar žolės? Kuo skiriasi medis nuo krūmo? O žolinis augalas – ar jis aukštas? Kaip atrodo krūmas? Ar esate rinkę serbentus ar avietes?
Vaikai dalijasi mintimis, mokytoja padeda atsakyti ir pakomentuoja.

Aiškinimas. Visi augalai, ant kurių auga uogos, daržovės ar vaisiai, priklauso trims pagrindinėms grupėms: medžiai, krūmai ir žoliniai augalai.

Medžiai turi vieną didelį, tvirtą kamieną, šakas ir lapus. Ant medžių auga obuoliai, kriaušės, vyšnios.
Krūmai neturi aukšto kamieno, bet turi daug sumedėjusių stiebų, kurie šakojasi nuo žemės. Ant krūmų auga serbentai, agrastai, avietės.
Žoliniai augalai yra žemi, minkšti, neturi medinės šakos. Tai braškės, morkos, salotos, svogūnai, bulvės.

Kiekvienas vaisius, uoga ar daržovė auga ant skirtingo augalo, šiandien mes mokysimės tai atpažinti!

Demonstravimas. Aiškinimo metu demonstruojamas interaktyvus plakatas.

Praktinė veikla/Diskusija. Vaikai gauna 1 kortelę su augalu (pvz., pomidoras, obuolys, serbentas) ir turi pritvirtinti su magnetu prie tinkamos augalų rūšies ant lentos.
Diskutuojame, kas teisingai, kas ne, kodėl.

# data[].attributes.attachment_link.description
Ant kokių augalų auga vaisiai, daržovės ir uogos?

# data[].attributes.body
1. Sužinos ant kokių augalų auga vaisiai, daržovės ir uogos (medžių, krūmų ar žolinių augalų), augalų sandarą ir kuri augalo dalis yra valgoma, paaiškins kaip vaisius, daržoves, uogas vartoti maistui.

2. Tyrinės vaisių, daržovių, uogų panašumus ir skirtumus, atlikdami užduotis interaktyvioje lentoje nurodys jų augimo vietą ir kurią augalo dalį mes valgome, išsiaiškins kaip galime paruošti daržovių, uogų, vaisių atsargas žiemai.

3. Įvardins ant kokių augalų ( medžių, krūmų, žolių) auga vaisiai, uogos, daržovės ir jų sandarą, pasakys kurios šių augalų dalys yra valgomos (požeminės, antžeminės), komentuos kaip galime uogas, vaisius ir daržoves naudoti maistui, mokytojo padedamas ir prižiūrimas atliks klasifikavimo užduotis interaktyvioje lentoje.

4. Aptars ,,Savaitės kelionę po augalų pasaulį": augalų augimo vietas, augalų rūšis, valgomas augalo dalis ir kaip vaisius, daržoves ir uogas galime vartoti maistui.

# data[].attributes.body
Aplinkos pažinimas. Atpažįsta ir pavadina <...> stebėtus vietinius, <...> augalus <...>. Paaiškina, kaip daržoves, vaisius ir kitas gamtos gėrybes vartoti maistui (5 žingsnis).

Tyrinėjimas. Stebėdamas, <...>, lygindamas ir gretindamas ieško panašumų ar skirtumų tarp objektų (5 žingsnis).

Skaitmeninis sumanumas. Mokytojo padedamas ir prižiūrimas naudojasi <...> išmaniųjų įrenginių valdymo priemonėmis (<...>, jutikliniu ekranu,<...>), <...> (5 žingsnis).

Mokėjimas mokytis. Aptaria atliktą veiklą čia ir dabar ar po tam tikro laiko <...> (5 žingsnis)

# data[].attributes.headline
Vaisiai, daržovės ir uogos – augalų dovanos

# data[].attributes.subject
Vaisiai, daržovės ir uogos – augalų dovanos

# data[].attributes.body
Pokalbis. Vaikai susėda, o mokytoja klausia vaikų: kur jūs buvote vasarą su tėveliais? Gal buvote sode ar darže? Ar esate matę, kur auga braškės? O gal kas nors rinkote mėlynes miške? Kuo skiriasi daržas nuo miško? O pieva nuo daržo? Kaip manote, ar visus augalus žmogus sodina ir prižiūri? Kur galime rasti daržovių, vaisių ar uogų, tik parduotuvėje ar ir gamtoje? Vaikai pasakoja, o mokytoja įtraukia kiekvieną, papildo, paskatina kalbėti.

Aiškinimas/Demonstravimas. Šią savaitę mes keliausime į augalų pasaulį! Išsiaiškinsime, kur gyvena įvairūs augalai darže, miške, pievoje ar sode. Kai kuriuos augalus, pavyzdžiui, morkas, svogūnus, kopūstus, žmonės patys pasodina darže, prižiūri, laisto, ravi. Tuos augalus vadiname daržovėmis.

Taip pat yra augalai, kurie auga gamtoje, be žmogaus pagalbos, miške ar pievoje. Ten randame žemuoges, mėlynes, avietes. Tokios uogos dažnai slepiasi po lapais ar krūmuose. Miške ar pievoje galime pamatyti ir laukinius augalus tokius kaip, piktžoles, vaistažoles ir kitą, kurie mums labai įdomūs, bet ne visus juos galime valgyti.

O kai kurie augalai auga sode, ten žmonės sodina medžius, pavyzdžiui, obelis, kriaušes ar vyšnias. Ant jų auga obuoliai, kriaušės, vyšnios. Jie aukšti, su storu kamienu, ir vaisiai auga aukštai virš žemės. (Aiškinimo metu demonstruojamas plakatas)

Diskusija/ IT. Vaikai diskutuoja ir atlieką bendras klasifikavimo užduotis plakate.

# data[].attributes.attachment_link.title
Vaisiai, darÅ¾ovÄs ir uogos. pirmadienis.pptx

# data[].attributes.attachment_link.description
Vaisiai, daržovės ir uogos – augalų dovanos

# data[].attributes.body
1. Komandinis darbas. Vaikai gauna paveikslėlių rinkinį: morka, bulvė, obuolys, avietė, mėlynė, svogūnas, vyšnia, kopūstas, braškė, agrastas, serbentas ir rūšiuoja paveikslėlius į 4 grupes:
daržas, miškas, pieva, sodas. Vaikams padeda plakatėliai su piešiniais. Vaikai kartu tariasi, deda korteles ir garsiai įvardija, kur ką deda.

2. Tyrinėjimas/Lyginimas. Vaikams duodamos skirtingas daržovės, uogos ar vaisiai (tikros arba plastikinės): obuolį, morką, agurką, pomidorą, braškę, mėlynę.
Vaikai apžiūri daiktus, palygina: kuris didesnis? Kurios apvalios? O kurie pailgi? Kokios spalvos yra vaisiai ir daržovės?

3. Meninė/ Kūrybinė veikla. Vaikai grupelėje iš žurnalų, iškarpų ar kortelių klijuoja koliažą „Mano daržas“, kuriame pavaizduoja, kokie augalai jame auga.
Klijuoja daržoves, šalia nupiešia ar prilipdo saulę, lietų, laistytuvą.

# data[].attributes.body
1. Praktinė veikla. kortelių parinkimas – vaikas gauna paveikslėlius ir turi parinkti tik tas daržoves ar vaisius, kuriuos augina žmogus. Mokytojas padeda, kalbasi, pasitikslina: „O mėlynė, ar ją augina žmogus?“

2. IT. Vaikas dėlioja dėlionę interaktyvioje lentoje, daržovių, vaisiu, uogų tema.

# data[].attributes.attachment_link.title
Paveikslėlis1.png daržovės ir vaisiai - jigsaw puzzle (35 pieces)

# data[].attributes.body
3. Kūrybinė veikla/Pasakojimas. Vaikas gauna 2 pasirinktus augalus (pvz., obuolį ir morką), sudaro apie juos trumpą pasakojimą: kas čia? Kokia spalva? Kur auga? Kokia forma? Koks skonis?

# data[].attributes.body
Visos grupės veikla:

Kūrybinė veikla/Žaidimas. Vaikai su indeliais eina į darželio kiemą. Nurodytoje darželio kiemo dalyje ieško paslėptų kortelių su paveiksliukais, morka svogūnas, avietė obuolys, kriaušė. Kai vaikai suranda, visi kartu suskaičiuojame korteles. Mokytojas užduoda klausimus: kur jis auga? Kaip manote, ar jis valgomas? Ar pas jus darže ar sode auga?
Vaikai piešia rastą augalą kreidelėmis ant asfalto.

# data[].attributes.body
Veikla grupelėse:

1. Kūrybinė/Meninė veikla. Mini daržo statymas, iš akmenukų, šakelių, lapų dėlioja lysvę ir įvardija, ką ten sodina.

2. Judrus žaidimas. „Auga – krūmas, medis, žolė“ kai mokytoja sako medis visi vaikai turi stovėti pakėlę rankas, kai krūmas - turi pritūpti, o kai sako žodį žolė atsisėsti.

3. Kūrybinė veikla. Grupelei vaikų iš surinktų gamtinių medžiagų sudėlioja vieną bendra pasirinkto vaisiaus atvaizdą.

# data[].attributes.body
Individuali veikla:

1. Praktinė veikla. Surasti 2 spalvotus augalus ir parodyk mokytojui, pasakyk jų spalvą.

2. Praktinė veikla/Pasakojimas. Apibūdinti 1 rastą augalą, koks jis, kur auga, kokia forma.

# data[].attributes.body
Individuali veikla:

3. Praktinė veikla/Tyrinėjimas. Darželio teritorijoje surasti pavaizduotus gamtos objektus. Pasakyti kokia jų forma, spalva. Ką buvo sunkiausiai surasti? Kur tai auga?

# data[].attributes.body
1. Kūrybine veikla. Dėdami augalų paveikslėlius, vaikai konstruoja trejų aukštu „sodo bokštą“ : apačioje – žoliniai augalai, viduryje – krūmai, viršuje – medžiai. Dedami augalų paveikslėliai.

2. Kūrybinė veikla. Ant didelio daržovės ar vaisiaus trafareto klijuoti popieriaus skiauteles ir taip sukurti aplikacija.

# data[].attributes.body
3. Praktinė veikla. Medžiagines, daržoves, vaisius ir uogas prisegti prie tinkamo augalo. Pabaigus veiklą, vaikai su mokytoja aptaria kokios spalvos vaisiai ar daržovės? Kur auga burokas, pomidoras, agurkas? Suskaičiuojame, palyginame formą.

# data[].attributes.body
1. Praktinė veikla. Rūšiuoja daržovių ir korteles pagal paveiksliuką.

# data[].attributes.body
2. Sukarpytas paveikslas. Dėlioja sukarpyta paveikslą iš 30 dalių.

# data[].attributes.body
3. Žaidimas/IT. Užduotis.

1. Pasakyti paveikslėlio pavadinimą.
2. Kas tai - daržovė, vaisius ar uoga?
3. Vaikas teisingai turi pasakyti junginį (pvz: vienas ananasas) ir nuvesk paveikslėlį prie tinkančio žodžio.

# data[].attributes.attachment_link.title
Viena ar vienas? Vaisiai, daržovės ir uogos.

# data[].attributes.attachment_link.description
1. Pasakyk paveikslėlio pavadinimą.
2. Kas tai - daržovė, vaisius ar uoga? 
3. Vaikas teisingai turi pasakyti junginį (pvz: vienas ananasas) ir nuvesk paveikslėlį prie tinkančio žodžio.

# data[].attributes.body
Visos grupės veikla:

Tyrinėjimas. Vaikai tyrinėja darželio aplinką, ieško augalų, kurie primena medžius, krūmus ar žolinius augalus.
Kiekvienas pasirenka vieną augalą ir pasako: mano augalas kaip medis / krūmas / žolė. Jis turi kamieną / sumedėjusius stiebus / lapus / žiedus ...
Mokytoja padeda, užduoda klausimus, papildo.

# data[].attributes.body
Veikla grupelėse

1. Praktinė veikla. Sėklų paieška: surasti nukritusių sėklų, lapų ar šakelių prie medžių, krūmų.

2. Praktinė veikla. Suskaičiuoti kiek yra medžių darželio teritorijoje ir pastebėti kuris didžiausias, kuris mažiausias.

3. Šešėliai. Pastebėti augalų šešėlius. Ar krūmo šešėlis didesnis už medžio? Ar prie žolinių augalų matai šešėlį?

# data[].attributes.body
Individuali veikla.

1. Pokalbis/ Aptarimas. Surasti ir atnešti trys skirtingos spalvos augalo lapelius. Kartu su mokytoja aptarti jų spalvą, dydį.

2. Meninė veikla. Ant plytelių kreidelėmis nupiešti pasirinktą uogą ir pasakyti kur ji auga ant medžio, krūmo, žolinio stiebo? Kokios spalvos?

3. Kūrybinė veikla/Pasakojimas. Iš šakelių ir akmenukų sudėlioti du vaisių krūmus. Papasakoti kokie tai krūmai , kokios spalvos uogos, didelės ar mažos.

# data[].attributes.body
Pokalbis. Klausiama vaikų: ar esate kasę bulves darže? Kur jos buvo – ant žemės ar po ja? Ką matome virš žemės, kai auga morka? Ar pomidoras auga žemėje, ar kabo ant stiebo? Kaip manote, kokias augalo dalis mes valgome? Ar visos daržovės auga vienodai?
Vaikai pasakoja, ką matė, rinko ar valgė. Mokytoja paskatina prisiminti, ką vakar sužinojo apie augalus.

Aiškinimas/Demonstravimas. Demonstruojamas plakatas ir aiškinama. Kiekvienas augalas turi dalis – šaknis, stiebą, lapus, žiedą, vaisių. Kai kurie jų auga po žeme, o kiti, virš jos.
Pavyzdžiui: morka – jos valgoma dalis yra šaknis, ji slepiasi po žeme. Pomidoras – jo vaisius auga virš žemės, ant stiebo. Kopūsto valgoma dalis yra lapai. Svogūnas turi ir stiebą, ir požeminę galvutę, kurią valgome.
IT. Atliksime bendras užduotis interaktyviame plakate ( 9,10 skaidrės).

Praktinė veikla. Mokytojas prašo atkreipti dėmesį į tai ką valgysime per pietus. „O ką šiandien tu valgysi pietums – kokią augalo dalį?“

# data[].attributes.attachment_link.readable_text
Kuri dalis valgoma?

Augalo sandara

Morka - valdome šaknį.

Svogūnas - valgome galvutę augančia žemėje ir svogūno laiškus virš jos.

Kopūstas - valgome lapus.

Pomidoras - valgome vaisius.

RIDIKĖLIS

BUROKAS

MORKA

SVOGŪNAS

BULVĖ

Kas slepiasi po žeme?

SALOTA

AGURKAS

KOPŪSTAS

POMIDORAS

Kas auga virš žemės?

Atspėk kas pasodinta lysvėje, kuri augalo dalis valgoma, o atsakymą pasitikrink raudamas daržovę

Kas pasodinta lysvėje?

Atspėk kas pasodinta lysvėje, kuri augalo dalis valgoma, o atsakymą pasitikrink paspausdamas ant augalo šaknies.

Kas pasodinta lysvėje?

Ką šiandien sužinojome?

Kai kurios daržovės slepiasi po žeme. Tai: morka, bulvė, burokas, svogūnas. Šių augalų valgoma dalis gali būti šaknis, stiebas, gumbai ar lapai.

Virš žemės auga: pomidorai, kopūstai, agurkai, salotos. Jų valgoma dalis - vaisiai, lapai ar stiebai.

Augalai turi: šaknį, stiebą, lapus, žiedą, vaisių. Mes valgome skirtingas augalų dalis. Kai kurios slepiasi po žeme, kitos auga virš žemės. Mes tapome tikrais augalų tyrėjais!

Kiekvienas augalas turi dalis: - Šaknį - Stiebą - Lapus - Žiedą - Vaisių Kai kuriuos augalus valgome visus, o kitus - tik vieną jų dalį! Paspauskite ant aigalo ir pamatysite, kuri augalo dalis valgoma.

Ar viską, kas auga iš žemės, galime valgyti? Šiandien sužinosime, kur ir kokias augalo dalis slepia daržovės ir vaisiai!

# data[].attributes.body
1. Dėlionė. Vaikai gauna didelį tuščią augalo šabloną ir korteles su jo dalimis. Turi sudėti: šaknį, stiebą, lapus, žiedą, vaisių.
Po to pasakyti, kuri dalis yra valgoma.

# data[].attributes.body
2. Tyrinėjimas/dėlionė. Vaikai gauna paveikslėlius su daržovėmis ir jų dalimis. Turi padėti į lenteles:
– valgoma šaknis
– valgomas vaisius
– valgomas lapas
– valgomas stiebas
Pvz.: morka → šaknis, kopūstas → lapas.

3. Kūrybinė veikla. Grupelėje vaikai ant didelio popieriaus lapo piešia savo pasirinktą augalą su visomis dalimis (morką, svogūną, kopūstą ir t.t). Baigę piešti įvardina kurios dalys yra valgomos.
Pristatymo metu kiekvienas sako, ką nupiešė ir ką mes valgome.

# data[].attributes.body
1. Tyrinėjimas. Vaikas gauna 3 paveikslėlius (bulvė, pomidoras, morka). Užduotis: pasirink vieną ir parodyti, kurią dalį valgome virš ar po žeme. Su mokytojo pagalba aptarti spalvą ir formą.

2.Tyrinėjimas. Vaikui parodomos 5 daržovės – morka, svogūnas, pomidoras, kopūstas, česnakas. Užduotis – sugrupuoti į „valgome po žeme“ ir „valgome virš žemės“. Sugrupavus aptarti panašumus ir skirtumus: spalva, forma, dydis.

3. Sukarpytas paveikslas. Sudėlioti dėlionę interaktyvioje lentoje iš 40 detalių. Sudėliojus įvardinti daržovių pavadinimus ir kurią dalį mes valgome.

# data[].attributes.attachment_link.description
A poster with illustrations of various vegetables, with their names in Lithuanian.

# data[].attributes.body
Visos grupės veikla:

Tyrinėjimas/Žaidimas. Vaikai tyrinėja žemę darželio kieme, su mokytojos pagalba ieško, kas auga virš žemės, kas po ja.
Mokytoja rodo daržoves ar paveikslėlius, slepia juos po lapais, vaikai spėja, kur kas slepiasi.

Veikla grupelėse:

1. Kūrybinė veikla. „Daržo dirbtuvės“ : sukurk augalą iš gamtinių medžiagų: šakelės, lapai, akmenukai tampa stiebu, šaknimis ir kt.

2. Žaidimas. „Užkask ir atrask“ – slaptas sodas – vaikai užkasa laminuotas daržovių korteles smėlio dėžėje, kiti turi rasti ir pasakyti jų pavadinimą.

3. Judrus žaidimas. Mokytoja sako daržovės pavadinimą, vaikai turi atsistoti arba atsitūpti (jai valgoma po žeme auganti dalis vaikai tūpia, jai virš žemės vaikai stoja, o jai valgomos abi dalis turi padaryti du pritupimus).

# data[].attributes.headline
Kaip vartojame daržoves, uogas, vaisius? Kaip ruošiame atsargas žiemai?

# data[].attributes.subject
Kaip vartojame daržoves, uogas, vaisius? Kaip ruošiame atsargas žiemai?

# data[].attributes.body
Pokalbis. Klausiame vaikų: ką mėgstate valgyti iš daržovių ar vaisių? Ar mama arba močiutė kada nors virė uogienę ar konservavo agurkus? Ar esate girdėję apie sultis, kompotus ar džiovintus vaisius? Ką darome su daržovėmis, kai jų lieka daug? Kaip galvojate, kodėl žiemai ruošiame atsargas?“
Vaikai dalijasi patirtimi, pasako, ką yra ragavę, ką matę virtuvėje.

Aiškinimas/Demonstravimas. Aiškinama ir tuo pat metu demonstruojamas plakatas. Kai vasarą ir rudenį sunoksta daug vaisių, daržovių ir uogų, žmonės jų tiek daug nesuvalgo. Todėl iš jų gamina įvairius patiekalus ir atsargas žiemai.
Galima: spausti sultis, virti uogienes, gaminti kompotus,
konservuoti, rauginti ar šaldyti daržoves.
Taip pat iš daržovių gaminame sriubas, salotas, troškinius, o vaisius dedame į desertus.
Bet prieš valgant visada turime prisiminti: vaisius ir daržoves būtina nuplauti!

IT. Atlikti bendrą užduotį ant išmaniosios lentos: kaip vartojame ir ką gaminame?

# data[].attributes.attachment_link.title
Kaip valgome vaisius, darÅ¾oves ir uogas.pptx | Genially

# data[].attributes.attachment_link.description
KAIP VARTOJAME VAISIUS, DARŽOVES, UOGAS? KAIP RUOŠIAME ATSARGAS ŽIEMAI?

# data[].attributes.body
1. Grožinė literatūra. Klausysimės pasakos. Pasakų namelis – pasaka "Kopūstas"

# data[].attributes.body
1.Vaidybinis žaidimas. „Virtuvėlė“ – vaidybinis žaidimas, vaikai žaidžia „virtuvėlę“ , turi „produktus“ ir „įrankius“. Vieni verda sriubą, kiti spaudžia sultis, treti ruošia atsargas.
Vėliau pasako, ką pagamino ir iš ko.

2. Kūrybinė veikla. Vaikai piešia ar klijuoja savo „stiklainį“, kas jame: agurkai, pomidorai, uogienė?
Tada pristato: čia mano vyšnių uogienė, ji saldi, raudona, pagaminta iš vyšnių.

3. Kūrybinė veikla. Vaikai iš lapų išsikerpa įvairias daržoves ir klijuoja ant popierinės lėkštės, taip kurdami savo salotų lėkštelę.

# data[].attributes.body
1. Praktinė veikla. Užduotis, apžiūrėti atneštas daržoves: agurką, buroką, bulvę, pomidorą. Su mokytojo pagalba įvardinti daržovių pavadinimus ir pasakyti ką galime valgyti šviežią, o ką turėtumėm gaminti.

2. Tyrinėjimas/Pokalbis. Vaikas gauna 3 produktus (uoga, vaisius, daržovė) ir pasako, ką galima iš jų pagaminti: sultis, salotas, sriubą.

3. Kūrybinė veikla. Sukurti pasakojimą: „Aš esu agurkas. Vasarą mane skynė darže, o žiemai mane mama konservavo. Dabar gyvenu stiklainyje!“
Galima paprašyti nupiešti, kas su juo nutiko.

# data[].attributes.body
Visos grupės veikla:

Žaidimas. Darželio kieme nurodytoje teritorijoje ieškoma paslėptų plastikinių produktų. Vaikai turi surasti uogą, daržovę, vaisių ir pasakyti, ką iš jų galima pagaminti.
Pvz., rado braškę – „Gaminsiu uogienę“.

# data[].attributes.body
Pokalbis. Vaikų klausiama: ką šią savaitę sužinojome apie vaisius, daržoves ir uogas? Kur auga obuolys? O kur morka?
Kurių augalų dalis slepiasi po žeme? Ar viską galima valgyti neplautą? Ką galime pagaminti iš braškių? O iš kopūsto?

Aiškinimas/Demonstravimas. Aiškiname demonstruodami interaktyvų plakatą. Šią savaitę keliavome po augalų pasaulį. Sužinojome, kad augalai auga darže, sode, miške ir pievoje, kad jie gali būti medžiai, krūmai ir žoliniai augalai. Išmokome atpažinti augalo dalis ir suprasti, kurią dalį valgome.
Taip pat išsiaiškinome, kaip vaisius, daržoves ir uogas galime vartoti maistui, kaip žmonės ruošia atsargas žiemai. Jūs daug sužinojote, tyrinėjote, žaidėte, kūrėte!

# data[].attributes.attachment_link.title
Ką sužinojome apie vaisius, daržoves ir uogas? | Genially

# data[].attributes.attachment_link.description
Ką sužinojome apie vaisius, daržoves ir uogas?

# data[].attributes.body
Veikla grupelėse:

1. Judrus žaidimas. Žaidimas „Šviežias ar žieminis?“ – mokytoja sako produkto pavadinimą, vaikai bėga į atitinkamą vietą (šviežias – į saulę, žieminis – į šešėlį).

2. Žaidimas. „Lauko restoranas“ – vaikai sugalvoja patiekalą ir ,,gamina" jį iš įvairių gamtinių medžiagų (akmenukų, šakelių, lapų).

3. Žaidimas. Žaidimas su kamuolių, valgomas nevalgomas, naudojant daržovių vaisių uogų ir daiktų pavadinimus.

# data[].attributes.body
STEAM veikla. Atliksime STEAM veiklą ,,Slaptos augalo savybės" (8,9 psl.)

# data[].attributes.attachment_link.description
Read this free ebook by Rasa Daukšienė. Find thousands of free educational ebooks for classroom use at read.bookcreator.com

# data[].attributes.body
1.Kūrybinė veikla. Vaikai piešia tai, kas jiems labiausiai įsiminė per savaitę: galbūt uogienės stiklainį, braškę, bulvę po žeme ar obelį. Vėliau pristato piešinį grupei.

2. Praktinė veikla. Vaikai sudėlioja morkas su jų stiebais ( suskaičiuojame kiek ant morkos taškelių ir sudedame su atitinkamu skaičiumi).

# data[].attributes.body
3. Praktinė veikla. Surūšiuoti iškarpytas figūras pagal formą: kvadratas, skritulys, trikampis.

# data[].attributes.body
1. Konstravimas. Iš lego kaladėlių sukonstruoti ar sudėlioti pasirinktą daržovę.

# data[].attributes.body
2. IT. Interaktyvioje lentoje surūšiuoti į kokią figūrą panaši daržovė.

# data[].attributes.attachment_link.title
Į kokią figūrą panašios daržovės? Sukūrė mokytoja  J. Liaučienė 

# data[].attributes.body
3. Praktinė veikla. Lentoje surūšiuoti vaisius, daržoves ir uogas pagal spalvas. Įvardinti jų pavadinimus.

# data[].attributes.body
Veikla grupelėse:

Visos grupės veikla:

Šokis. Šokame lauke pagal dainelę: "Daržovės".

# data[].attributes.attachment_link.title
Vaikiškos dainelės. Linksmoji rudenio dainelė "Daržovės"

# data[].attributes.body
1. Kūrybinė veikla. Iš lapų, akmenukų ir kt. sudėlioja savo mėgstamiausią augalą.

2. Žaidimas. Vaikai rodo judesiu augalą (pvz., medis – išsitiesia, žolinis – pritūpia), kiti spėja.

3. Meninė veikla. Ant plytelių kreidelėmis piešiame kaip daržoves ar vaisius ruošiame žiemai ( stiklainį su uogiene, džiovintus obuoliukus ar kitą) , trumpai papasakojame ką nupiešėme.